open-index/open-wikipedia-markdown huggingface dataset:
Anatolij Solovjanjenko

**Anatolij Borisovič Solovjanjenko** () bio je sovjetski i ukrajinski tenor.

Rođen je u rudarskoj porodici u Donjecku i diplomirao je na Politehničkom institutu u rodnom gradu 1954. Studirao je i pjevanje s Aleksandrom Korobejčenkom od 1950. Muzičku karijeru započeo je u Donjecku, gdje se sada nalazi spomenik u znak sjećanja na ovog umjetnika. Imao je 12 nastupa u Metropoliten operi u Kijevu, a 1978. diplomirao je na Ukrajinskoj nacionalnoj muzičkoj akademiji Petar Čajkovski. 30 godina bio je solista u Ukrajinskom nacionalnom akademskom opernom i baletnom teatru Taras Ševčenko u Kijevu, a nastupao je i na Expo 67 u Montrealu. Tokom sezone 1977. - 78, Solovjanenko je nastupao kao solista u njujorškoj Metropolitan operi. Nastupao je i kao solista za Aleksandrov ansambl tokom britanske turneje 1988, pjevajući Kaljinku i druge pjesme. Snimio je 18 LP ploča arija, romansi i pjesama.

## Biografija i muzička karijera 
Rođen je u Donjecku (Staljino u to vrijeme) 25. septembra 1932. u rudarskoj porodici. Godine 1954. diplomirao je na Tehničkom univerzitetu u Donjecku, nakon čega je predavao na odjelu za grafičku inženjersku tehniku.

Počeo je sa časovima pjevanja 1950. od Aleksandra Korobejčenka, zaslužnog umjetnika Ruske Sovjetske Republike. Uspjeh u popularnoj TV-emisiji talenata iz 1962. doveo ga je do poziva da pjeva u Nacionalnoj operi Ukrajine. Ali prije početka rada u Nacionalnoj operi, Solovijanenko je pobijedio na takmičenju mladih pjevača u milanskoj La Scali, gdje je i studirao tri godine (1963–1965). Postao je prvi sovjetski pjevač koji je dobio poziv da nastupa u njujorškoj Metropolitan operi. Počevši od 1965, nastupao je u Ukrajinskoj nacionalnoj operi. Godine 1967. dobio je odlikovanje Počasni umjetnik Ukrajine, a 1975. Narodni umjetnik SSSR-a.

Diplomirao je na Kijevskom konzervatoriju 1978. godine. Kao solista Nacionalne opere, Anatolij Solovjanenko je pjevao u 18 raznih opera i mnogih drugih nastupa sa ostalim pjevačima. Anatolij Solovjanenko je bio oženjen i imao je dva sina, Andreja i Anatolija.

Iznenada je umro od srčanog udara 29. jula 1999. Među raznim vladinim zvaničnicima koji su prisustvovali njegovoj sahrani bio je i tadašnji ukrajinski predsjednik Leonid Kučma. Nekoliko mjeseci kasnije, u decembru 1999. godine, ukrajinski kabinet je Donjeckovo državno akademsko pozorište za operu i balet preimenovano u njegovu čast. Godine 2001. postavljen je kip ovog pjevača u gradu Kozinu (unutar Kijevske Oblasti), gdje je i pokopan.

## Nagrade 
* Narodni umjetnik Ukrajinske SSR (1969)
* Narodni umjetnik SSSR (1975)
* Lenjinova nagrada (1980)
* Heroj Ukrajine (2008)

## Reference 
Kategorija:Rođeni 1932.
Kategorija:Umrli 1999.
Kategorija:Biografije, Donjeck
Kategorija:Sovjetski tenori
Kategorija:Ukrajinski tenori
Aglientu

**Aglientu** (lokalno:''Santu Francìscu di l'Aglièntu'') je italijanska općina u provinciji Sassari, u regionu Sardinija. Nalazi se na nadmorskoj visini od 420&nbsp;metara i ima 1.171&nbsp;stanovnika sa gustinom naseljenosti od 7,9&nbsp;ljudi po km².Njegova teritorija pokriva površinu od 148,16&nbsp;km².
## Geografija 
Aglientu se nalazi u historijskom području Gallura u sjevernoj Sardiniji, na tipičnom za ovaj krajolik granitnim brdima, samo nekoliko kilometara od obale. Stanovnici su podijeljeni na istoimenu gradsku jezgru i priobalje Portobello, Monti Russu Littigheddu i Vignola Mare.

## Historija 
mini|150px|lijevo|Kula Torre di Vignola.
Neolitski arheološki nalazi i brojni nuraghi ukazuju na rano naseljavanje područja oko Aglientua. U rimsko doba, u blizini Vignole Mare nalazilo se područje za odmor, uz mogućnost promjene konja na putu za Porto Torres-Santa Teresa Gallura. Kula Vignole sagrađena je u vrijeme španske ili aragonske vladavine kako bi se zaštitili od napada Saracena. Današnje jezgro Aglientua sagradili su 1776. Karlo Emanuel III i Viktor Amadeo III..       Do 1959. Aglientu je pripadao gradu Tempio Pausania, od tada je samostalna opština.

Susjedne zajednice su: Aggius, Luogosanto, Santa Teresa Gallura, Tempio Pausania i Trinità d'Agultu e Vignola.

## Privreda 
Turizam je privredna okosnica Aglientua. Na području opštine nalaze se tri kampa i tri turistička naselja, a sve se nalaze uz more. Pored toga, poljoprivreda i proizvodnja tjestenina, hljeba i konditorskih proizvoda igraju važnu ulogu.

## Reference
## Vanjski linkovi 
Kategorija:Gradovi u Italiji
Kategorija:Općine u provinciji Sassari
Spisak dobitnika Nobelove nagrade za fiziku

**Nobelova nagrada za fiziku** () je godišnja nagrada koju dodjeljuje Kraljevska švedska akademija nauka naučnicima iz različitih područja fizike. Predstavlja jednu od pet Nobelovih nagrada koje je osnovao 1895. godine industrijalac i filantrop Alfred Nobel. Dodjeljuje se osobama koje su dale izuzetan doprinos u fizici. Prema Nobelovoj oporuci, procesom izbora kandidata i dodjele nagrade rukovodi Nobelova fondacija i Švedska kraljevska akademija nauka. Nagrada se dodjeljuje u Stockholmu na godišnjoj ceremoniji 10. decembra, na godišnjicu Nobelove smrti. Svaki laureat dobija medalju, diplomu i nagradu sa određenim novčanim iznosom koji se mijenjao tokom perioda dodjele nagrade.

## Spisak dobitnika 
Spisak dobitnika Nobelove nagrade za fiziku sa drugim osnovnim podacima o laureatima dat je u sljedećoj tabeli.

## Također pogledajte 
* Spisak dobitnika Nobelove nagrade za ekonomiju
* Spisak dobitnika Nobelove nagrade za fiziologiju ili medicinu
* Spisak dobitnika Nobelove nagrade za hemiju
* Spisak dobitnika Nobelove nagrade za književnost
* Spisak dobitnika Nobelove nagrade za mir

## Reference 
Kategorija:Nagrade
Kategorija:Nobelova nagrada
Kategorija:Nagrade za fiziku
Derviš Buturović

**Derviš Buturović Fazlibegović** (1885 – 18. juni 1971) bio je šerijatski sudija. Autor je više historiografskih priloga, od kojih se dio odnosi na prošlost njegovog zavičaja.

U članku *O postanku prezimena Buturović* objavljenom u "Novom beharu" iznosi pretpostavku da njegova porodica potiče od gosta Radina iz Seonice. Njegovi komentari pojedinih turskih dokumenata objavljeni su u "Glasniku Islamske vjerske zajednice", "Novom beharu", "Glasniku Vrhovnog islamskog starješinstva" i "Prilozima za orijentalnu filologiju". U "Glasniku IVZ" objavio je i nekoliko radova o Seonici, Konjicu i neretvanskoj nahiji. 

## Literatura 
* Hadžijahić, Muhamed (1972). *Osvrti – In memoriam* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

Kategorija:Biografije, Konjic
Kategorija:Rođeni 1885.
Kategorija:Umrli 1971.
Alà dei Sardi

**Alà dei Sardi** (lokalno: *Alà*) jest općina u provinciji Sassari na Sardiniji. Nalazi se na nadmorskoj visini 663&nbsp;metra i ima 1.879 stanovnika. Gustoća naseljenosti iznosi 9,490&nbsp;st/km². Općina zauzima površinu 197,99&nbsp;km².

Alà dei Sardi graniči sa sljedećim općinama: Berchidda, Bitti, Buddusò, Monti, Olbia, Oschiri,

## Reference 
## Vanjski linkovi 
Kategorija:Gradovi u Italiji
Kategorija:Općine u provinciji Sassari
Aritzo

**Aritzo** (lokalno:*Arìtzo*) je italijanska općina u provinciji Nuoro, u regionu Sardinija. Nalazi se na nadmorskoj visini od 796&nbsp;metara i ima 1.303&nbsp;stanovnika sa gustinom naseljenosti od 17,24&nbsp;ljudi po km².Njegova teritorija pokriva površinu od 75.58&nbsp;km².

## Reference
## Vanjski linkovi 
Kategorija:Gradovi u Italiji
Kategorija:Općine u provinciji Nuoro
Arbus

**Arbus** (lokalno:*Àrbus*) je italijanska općina u provinciji Sud Sardegna, u regionu Sardinija. Nalazi se na nadmorskoj visini od 311&nbsp;metara i ima 6.336&nbsp;stanovnika sa gustinom naseljenosti od 23,54&nbsp;ljudi po km².Njegova teritorija pokriva površinu od 269,12&nbsp;km².

## Reference
## Vanjski linkovi 
Kategorija:Gradovi u Italiji
Kategorija:Općine u provinciji Sud Sardegna
Dževdet Mustagrudić

**Dževdet Mustagrudić** **- Deta** (Podgorica, Kraljevina Jugoslavija, 1923. – Pazarić, Demokratska Federativna Jugoslavija, 1944) bio je nogometaš i član Narodnooslobodilačke borbe Jugoslavije.

Savjet za davanje prijedloga naziva, ulica i trgova Podgorice je 8. juna 2017. donio odluku da dvije saobraćajnice zajednički nose imena po fudbalerima Ibrahimu Methadževiću i Dževdetu Mustagrudiću.

## Biografija 
Odrastao je u Tuzima, mjestu pored Podgorice. Sa 15 godina, karijeru je 1937. počeo u klubu GSK Balšić Podgorica. Igrao je za prvi tim sve utakmice Balšića. Padom Kraljevine Jugoslavije, Crna Gora se našla pod okupacionom zonom fašističke Italije, kada će se on sa čitavom porodicom preseliti u Sarajevo 1941. godine. Tu je počeo igrati za Đerzelez koji se takmičio nogometnoj ligi NDH.

### Đerzelez 
Bio je brz igrač, sa jakim i preciznim udarcem, i izvanredan tehničar. Igrao je jednako dobro sa obje noge, i kretao se po čitavom terenu. Bio je odličan u primanju lopte.

Bio je jedan od najboljih igrača Đerzeleza u to vrijeme, a drugi igrači su pričali da protiv boljeg nisu igrali. Dva puta je igrao za reprezentaciju tadašnje Crne Gore. Više puta je dobio ponudu hrvatskih klubova, koje je odbijao, smatrajući da će time izdati svoj klub i grad koji ga je lijepo primio.

### Pristupanje partizanima 
Iz Sarajeva je izašao posredstvom Nihada Kučukalića i Mirka Tošića koji su njega i nekolicinu drugih izveli na vrh Igmana, gdje su primljeni u SKOJ. Bio je u grupi učenika koji su bili predvođeni profesorima Resulovićem i Peljom. Mustagrudić je pristupio Konjičkom partizanskom odredu u septembru 1944. Poginuo je samo 7 dana kasnije, kod Pazarića, blizu Sarajeva,

Nekoliko dana nakon smrti stigla je poruka da se Mustagrudić uputi na jedan od aerodroma kako bi bio prebačen u Italiju gdje se trebao priključiti igračima Hajduka koji su nastupali kao tim NOV i POJ.
## Reference 
## Vanjski linkovi 
* Subjektivna povijest loptanja na Balkanu (II dio), Radiosarajevo.ba
* Tužna sudbina Dževdeta Mustagrudića, stav.ba

Kategorija:Biografije, Podgorica
Kategorija:Jugoslavenski partizani
Kategorija:Umrli 1944.
Kategorija:Rođeni 1923.
Kategorija:Jugoslavenski nogometaši
Kevin Peter Hall

**Kevin Peter Hall** (9. maj 1955&nbsp;– 10. april 1991) bio je američki glumac, najpoznatiji po ulozi Predatora u prva dva filma iz istoimene filmske serije, odnosno kao bigfoot Harry u TV-seriji *Harry and the Hendersons*.

Hall, koji se u mladosti bio bavio košarkom, se isticao neuobičajenom visinom od 218&nbsp;cm, a zbog koje je često dobivao uloge čudovišta u horor i SF-filmovima. Pred kraj života je imao povremenu ulogu u TV-seriji  *227*, gdje je upoznao glumicu Alainu Reed, sa kojom će se vjenčati i kao lik u seriji i u stvarnom životu. Tokom snimanja serije *Harry and the Hendersons*, Hall je objavio kako se tokom transfuzije krvi zarazio HIV-om. Umro je od upale pluća,izazvane HIV-om.

## Filmografija
## Reference
Kategorija:Rođeni 1955.
Kategorija:Umrli 1991.
Kategorija:Biografije, Pittsburgh
Kategorija:Američki glumci
Abdulkerim Mirić

**Abdulkerim Mirić (Miri-zade)** umro je 30. novembra 1700. Bio je imam Careve džamije u Sarajevu, u čijem haremu je i ukopan, i jedan od najobrazovanijih ljudi u gradu u tom periodu. Poslije smrti bosanskog namjesnika Mehmed-paše Korče, pred prijetnjom upada vojske Eugena Savojskog, 1697. izabran je za člana odbora koji je upravljao gradom. Prezime je dobio po ocu Husein-begu Alajbegoviću koji je imao pjesničko ime Miri. Na položaju imama Careve džamije naslijedio ga je sin Ahmed Ćerimović.

## Reference 
## Vanjski linkovi 
Kategorija:Biografije, Sarajevo
Kategorija:Umrli 1700.
Ahmed Ćerimović

**Ahmed Ćerimović (Kerim-zade)** bio je imam Careve džamije i šejh neke tekije u Sarajevu krajem 17. i početkom 18. vijeka. Prezime Ćerimović dobio je po ocu Abdulkerimu Miriću, kojeg je naslijedio na položaju imama Carske džamije. Sav imetak izgubio je 1697. kada je vojska Eugena Savojskog spalila grad. Spominje se u pismu bosanskog namjesnika Ali-paše Porti od 13. januara 1712, gdje traži da se šejhu Ahmedu dodijeli živak iz prihoda sa zemlje u selu Docu, koja se vodi kao has bosanskog begler-bega.

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

Kategorija:Biografije, Sarajevo
Kategorija:Imami
Kathryn Warner

**Kathryn Warner** (rođena 30. juna 19??. u Barrow-in-Furnessu, Engleska, Velika Britanija) engleska je historičarka i spisateljica.
## Biografija 
Warner je rođena u Barrow-in-Furnessu, u Engleskoj. Studirala je historiju i književnost na Univerzitetu u Manchesteru te se specijalizovala za 14. vijek. 

Napisala je nekoliko knjiga u kojima opisuje Kraljevinu Englesku tokom 14. vijeka te je najpoznatija po biografiji kralja Edvarda II. 
## Djela 
### Knjige 
**Edward II: The Unconventional King* – biografija Edvarda II
**Isabella of France: The Rebel Queen* – biografija Izabele Francuske
**Long Live the King: The Mysterious Fate of Edward II* 
*''Richard II: A True King's Fall* – biografija Rikarda II Engleskog
180px|mini|Warnerin potpis
**Blood Roses: The Houses of Lancaster and York Before the Wars of the Roses* – historija plemićkih porodica/dinastija York i Lancaster
**Edward II and Hugh Despenser the Younger: Downfall of a King's Favourite'' − biografija Huga Despensera Mlađeg

## Reference 
Kategorija:Britanski historičari
Mehmed Kurevija

**Mehmed Kurevija (Kurevi-zade)** bio je muderis i astronom koji je živio u Sarajevu, naspram Hadžijske (Vekil Harčove) džamije, krajem 17. i početkom 18. vijeka. Bio je pomoćnik glavnog carskog astronoma Ahmed-efendije od 1676. Predavao je 24 godine na Musa-begovoj medresi u Istanbulu. U Sarajevo se vratio najkasnije 1692. Sarajevski kadija Abdulah predložio ga je 1703. za funkciju muderisa na haridž Malkočevoj medresi u Sarajevu, nakon smrti mevlana Husein-efendije Alajbegovića, oca Abdulkerima Mirića.

## Reference 
## Vanjski linkovi 
* http://bfd.ba/wp-content/uploads/2022/06/Pismo19-13-06-2022.pdf

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka.

Kategorija:Biografije, Sarajevo
Sejid Abdulfetah

**Sejid Abdulfetah** bio je šejh Mevlevijske tekije na Bentbaši i pjesnik koji je živio u Sarajevu krajem 17. i početkom 18. vijeka. Sudeći prema tituli *sejid*, koju su dobijali potomci poslanika Muhammeda, nije bio bošnjačkog porijekla. Za muteveliju Gazi Isa-begovog vakufa u Sarajevu postavljen je 1696, kada su izumrle loze Isa-begovih sinova i oslobođenih robova. Pojavljuje se kao potpisnik više peticija Porti. Zabilježeno je da je 1703. držao dersove u džamiji u Kebkebir-mahali. Umro je u Ilidži kod Rustem-pašinog mosta, na putu za Travnik. Pokopan je na mevlevijskom mezarju na Bentbaši.

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

Kategorija:Biografije, Sarajevo
Abdulah Drnišlija

**Abdulah Drnišlija** bio je kadija i muderis koji je živio u Sarajevu krajem 17. i početkom 18. vijeka.

Školovao se u Istanbulu, na Fatihovom sahnu. Predavao je u Tripoliju, u današnjem Libanu, i na medresi Imam-i sultani u Istanbulu, a u Sarajevo se vratio poslije upada vojske Eugena Savojskog 1697. kada mu je porodica ostala bez svih posjeda. Po zaključenju mira 1699, kao član osmanlijske delegacije učestvovao je u utvrđivanju granica s Venecijom i Austrijom, a kasnije je izvršio i popis zemljišnih posjeda duž mletačke granice. U novembru 1700. postavljen je za muderisa haridž Malkočeve medrese. Na toj poziciji ostao je 18 godina. Držao je i dersove u Skender-pašinoj džamiji. 1710. potpisuje se kao muderis i mutesarif tešanjske tvrđave, a u istom periodu postavljen je i za beogradskog muftiju. Do 1717. smijenjen je sa položaja jer je smatran buntovnikom.

Iza sebe je ostavio zbornik dokumenata i veliki broj ličnih zapisa historičke sadržine od 1672. do 1719, kada se zbornik prestaje popunjavati. Zbornik sadrži 282 javna akta o dešavanjima u Bosanskom ejaletu, dok ostatak čine lični zapisi. Original rukopisa zbornika čuva se u biblioteci Turskog historijskog društva u Ankari.

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka.
* Nakičević, Omer (2008). *Životni put Abdullaha Drnišlije, profesora, kadije i muftije* (*Anali Gazi Husrev-begove biblioteke*). Sarajevo: Gazi Husrev-begova biblioteka.
* Karabiber, Fatih (2025). Dirnişîzâde Abdullah Efendi Mecmuası (Saraybosna sicili TTK Nr. Y/0514) (Değerlendirme-transkripsiyon). Marmara Üniversitesi, İstanbul.

Kategorija:Biografije, Sarajevo
Osman Šuglija

**Osman Šuglija** bio je šejh Gazilerske tekije, hatib i predavač u Ali-pašinoj džamiji, te hroničar i pjesnik koji je živio u Sarajevu na prijelazu iz 17. u 18. vijek. Rođen je u Visokom. Ovlaštenje (idžazet) za obavljanje šejhovske dužnosti dobio je od Šerif-efendije, šejha istanbulske Tophane. Autor je medžmue u kojoj je vodio ljetopisne bilješke iz svog vremena. Umro je 21. januara 1715.

## Literatura 
* Bejtić, Alija (1974). *Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

## Vanjski linkovi 
*Gledišta o jeziku Visočanina Osmana Šuglija, pisca iz 17. stoljeća

Kategorija:Biografije, Visoko
Kategorija:Umrli 1715.
Kategorija:Bošnjački književnici
Mehmed Šehrija

**Mehmed Šehrija** bio je kadija i pjesnik na prijelazu iz 17. u 18. vijek. Služio je kao kadija u Foči (1690. ili 1691), Banjoj Luci, Akermanu i drugim gradovima. 1703. spominje se kao predavač u džamiji u Mula Arab džedid mahali u Sarajevu. Bavio se i poezijom, a uzor mu je bio Sabit Alaudin Užičanin, s kojim se najvjerovatnije upoznao dok je Užičanin bio muderis i muftija u Tekirdağu od 1692. do 1700.

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

Kategorija:Pjesnici
Rešid Bošnjak

**Rešid Bošnjak (Bosnevi)** bio je pjesnik i muderis ili kadija na prijelazu iz 17. u 18. vijek. Rođen je u Sarajevu. Iza sebe je ostavio *Divan*, u kojem imaju pjesme posvećene Sarajevu i Sabitu Užičaninu. Neki autori ga poistovjećuju sa Mehmedom Rešidom ili Muhamedom Ruždijem koji je 1744. prepisao rukopis Sabitovog *Divana*, dok ga drugi poistovjećuju sa Ismailom Rešid-efendijom, koji je 1703. kao muderis držao predavanja u Jahja-pašinoj džamiji. 

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka. 

Kategorija:Biografije, Sarajevo
Kategorija:Bošnjački književnici
Sremski upravni okrug

**Sremski upravni okrug** se nalazi u jugozapadnom dijelu Vojvodine u Srbiji i prostire se na 3486&nbsp;km2. Obuhvata jedan grad i šest općina sa ukupno 312.278 stanovnika, a sjedište okruga se nalazi u Sremskoj Mitrovici. Okrug na sjeveru graniči sa Južnobačkim okrugom, na istoku sa Gradom Beogradom, na jugu sa Mačvanskim okrugom, a na zapadu sa Bosnom i Hercegovinom i Hrvatskom. Okrug je dobio ime po Sremu, geografsko-historijskoj regiji čiji većinski dio obuhvata.

## Administrativna podjela 
Sremski okrug obuhvata jedan grad i šest općina. 

## Privreda 
Kao i u većem dijelu Vojvodine, najvažnija privredna grana u Sremu je poljoprivreda (kukuruz, pšenice, uljarice), sa najvećim udjelom u društvenom proizvodu okruga. Njemu slijedi prerađivačka industrija, čije su najvažnije grane automobilska industrija, metalna industrija i proizvodnja obuće.

Privredni razvoj je podstaknut dobroj putnoj infrastrukturi. Kroz Sremski okrug vode autoputevi A1 i A3 te pruge Beograd - Zagreb i Beograd - Budimpešta, koje Srem direktno povezuju s Madarskom i Hrvatskom.

## Demografija 
Prema popisu iz 2011. godine, Sremski upravni okrug broji 312.278 stanovnika, dok gustoća naseljenosti iznosi 89,5 stanovnila/km2. Prosječna starost iznosi 42,07 godina. Najstariju populaciju ima Irig (44,09 godina), dok najmlađu populaciju ima Stara Pazova (40,96 godina).

## Reference 
## Vanjski linkovi 
* Zvanični sajt

Kategorija:Okruzi Srbije
Abbasanta

**Abbasanta** (lokalno: *Abbasànta*) jest općina u provinciji Oristano na Sardiniji. Nalazi se na nadmorskoj visini 315&nbsp;metara i ima 2.729 stanovnika. Gustoća naseljenosti iznosi 68,48&nbsp;st/km². Općina zauzima površinu 39,85&nbsp;km².

Susjedne komune su Ghilarza, Norbello, Paulilatino i Santu Lussurgiu.

## Reference 
## Vanjski linkovi 
Kategorija:Gradovi u Italiji
Kategorija:Općine u provinciji Oristano
Nacionalna banka Mađarske

mini|desno|300px|Zgrada Nacionalne banke Mađarske, na Trgu slobode
**Nacionalna banka Mađarske** (mađ.: *Magyar Nemzeti Bank* - **MNB**) jest centralna banka Mađarske i dio evropskog sistema centralnih banaka (ESCB). Iako je članica Evropske unije, Mađarska nije unutar Eurozone pa se u Mađarskoj kao osnovno platežno koristi Mađarska forinta.

Nacionalna banka Mađarske osnovana je 1924. godine i nasljednica je Kraljevske mađarske državne banke, koja je 1. augusta 1946. uvela mađarsku forintu. Mađarska banka stavlja poseban naglasak na razvoj međunarodnih odnosa i učešće na stručnim forumima međunarodnih ekonomskih i finansijskih institucija i organizacija (EU, MMF, OECD, BIS).

Njen glavni cilj je stabilnost cijena, ali je odgovorna i za izdavanje nacionalne valute, mađarske forinte, kontrolu novca u opticaju, postavljanje osnovne kamatne stope Nacionalne banke, objavljivanje zvaničnih deviznih kurseva i upravljanje deviznim rezervama i rezervama zlata.

## Organizacija 
Guvernera Mađarske nacionalne banke imenuje predsjednik Mađarske na prijedlog premijera i to na šestogodišnji mandat. Najvažnije tijelo Banke nadležno za donošenje odluka je Monetarni savjet. Objekat Banke se nalazi na Trgu slobode.

Banka održava srednjoročni cilj inflacije od oko 3%. To je nešto više od opće prihvaćenog nivoa inflacije za stabilnost cijena u Evropi, a koristi se kako bi se omogućilo Mađarskoj da *sustigne cijene* koje vladaju u ostatku Evrope. Mađarski Zakon o centralnoj banci navodi: ''Primarni cilj MNB-a je postizanje i održavanje stabilnosti cijena. Ne dovodeći u pitanje svoj primarni cilj, Banka će podržati ekonomsku politiku Vlade koristeći instrumente monetarne politike kojima raspolaže".

## Historija 
Za vrijeme Austro-Ugarske, Banka je bila centralna banka monarhije, ali je nakon Prvog svjetskog rata i raspada monarhije raspuštena i Banka i osnovana nova Kraljevska mađarska državna banka. Prva nezavisna mađarska centralna banka, Narodna banka Mađarske, počela je sa radom 24. juna 1924. godine.

Mađarska je trebala da se pridruži eurozoni 2010. godine, što bi rezultiralo gubitkom kontrole nad monetarnom politikom, ali su lideri centralnih banaka kritikovali taj plan, naglasivši da će zahtjevi fiskalne štednje usporiti privredni rast.

## Reference 
## Također pogledajte 
* Mađarska forinta
* Privreda Mađarske

## Vanjski linkovi 
* Službeni sajt

Kategorija:Institucije Mađarske
Kategorija:Bankarstvo u Mađarskoj
Kategorija:Centralne banke
Kategorija:Ekonomija Mađarske
Kategorija:Evropski sistem centralnih banaka
Mehmed-paša Bajrović

**Mehmed-paša Bajrović** (Nikšić, 1845. – Sarajevo, 1926) bio je trgovac i gradonačelnik Pljevalja od 1917. do završetka Prvog svjetskog rata.  

Poticao je iz nikšićke porodice Bajrovića, koji su se kao muhadžiri naselili u Kruševo kod Pljevalja. Titulu paše dobio je 1898. Zbog prijateljskih odnosa sa Austro-Ugarskom, odbio je da učestvuje kao predstavnik Pljevalja na sastanku Pećke lige u januaru 1899. Za gradonačelnika Pljevalja izabran je 1917. Iste godine, na njegovu inicijativu održana je od 8. do 25. augusta Sjenička konferencija gradonačelnika sandžačkih gradova, na kojoj je usvojena rezolucija kojom se zahtijeva pripajanje Sandžaka Bosni i Hercegovini ili, u slučaju da pripajanje nije moguće izvršiti, autonomija Sandžaka.   

Po završetku Prvog svjetskog rata, nove vlasti proglasile su konferenciju "austrofilskom" i uhapsile sve učesnike pod optužbom veleizdaje. Intervencijom poslanika JMO i muftije Ibrahima Maglajlića, svi učesnici konferencije oslobođeni su kraljevskim ukazom od 17. februara 1921. Mehmed-paša je po oslobađanju otišao u Sarajevo, gdje je i umro 1926.

## Literatura 
* Memić, Mustafa (1998). *Poznati Bošnjaci Sandžaka i Crne Gore: od Ahmed-paše Hercegovića i Vehbi Mehdi Šemsikadića do Rifata Burdžovića i generala Sefera Halilovića*. Sarajevo: Matica.

Kategorija:Biografije, Nikšić
Kategorija:Rođeni 1845.
Kategorija:Umrli 1926.
Arefat

**Arefat** je brdo granitne strukture na udaljenosti od oko 20&nbsp;km istočno od Mekke. Nalazi se unutar ravnice Arefat iznad koje se izdiže na visinu od oko 70 metara.

Prema islamskoj tradiciji, brdo je mjesto gdje je posljednji poslanik Muhammed tokom Oproštajnog hadža vjernicima održao oproštajni govor. Također muslimani vjeruju da je brdo Arefat mjesto gdje su se prvi ljudi na Zemlji, Adem i Hava, ponovo sreli nakon izlaska iz dženneta Kako je posjeta brdu Arefat jedan od farzova hadža postoji i hadis u kojem se kaže: "Hadždž je Arefat" simbolizirajući važnost obreda posjete Arefatu tokom obavljanja hadža.

S obzirom da je Arefat *brdo milosti* za dovu učinjenu na ovom mjestu u jednom od hadisa prenose se riječi: "Najbolja dova je dova na dan Arefata, a najbolje što sam rekao i što su govorili poslanici prije mene je: 'La ilahe illellahu vahdehu la šerike lehu lehu-l-mulku ve lehu-l-hamdu ve huve ‘ala kulli šej'in kadir.'"''

## Također pogledajte 
* Hadž

## Reference 
Kategorija:Hadž
Kategorija:Planine u Saudijskoj Arabiji
Mother Love

**Mother Love** je pjesma britanske rock grupe Queen. Pjesma je uvrštena na album Made in Heaven objavljen 1995. godine, nakon smrti Freddija 1991. godine. Pjesmu su napisali Freddie Mercury i Brian May.

## O pjesmi 
Pjesma *Mother Love* je bila posljednja pjesma koju su zajedno napisali Mercury i May, a bila je i Freddijeva posljednja vokalna izvedba. Freddijevi vokali su snimljeni između 13. i 16. maja 1991. nakon snimanja materijala za album Innuendo.

Na svojoj web stranici, May je raspravljao o postupku pisanja pjesama koji su on i Freddie praktikovali. Naime njih dvojica su istu pjesmu znali pisati zajedno ali dijelom i odvojeno, u zavisnosti od prirode pjesme. Kada je stigao do posljednjeg stiha, Freddie je rekao Brianu da mora da ode da se *odmori*, ali da će se kasnije vratiti i završiti pjesmu. Nakon toga, Freddie se nikada nije vratio u studio te je Brian otpjevao posljednji stih pjesme.

Na kraju pjesme nalazi se i snimak sa Queenovog dobro poznatog koncerta Live at Wembley održanog 1986. na stadionu Wembley, kao i uvodni snimci studijskih verzija *One Vision* i *Tie Your Mother Down*.

## Članovi
* John Deacon - bas-gitara
* Brian May – glavni vokal zadnjeg stiha, gitara, klavijature
* Freddie Mercury – glavni vokali, bubnjevi
* Roger Taylor – bubnjevi

## Reference 
## Vanjski linkovi 
*

Kategorija:Queen
Kategorija:Pjesme grupe "Queen"
Kategorija:Pjesme iz 1995.
Football League Championship 2006/2007.

**Football League Championship 2006/2007.** je bila treća sezona Championshipa. Sezona je trajala od 5. augusta 2006. godine, do 6. maja 2007. godine.

## Klubovi
Ukupno je učestvovalo 24 kluba, uključujući 18 ekipu iz prethodne sezone 2004/05, tri prvoplasirane ekipe iz prethodne sezone League One, te tri posljednjeplasirane ekipe iz Premijer lige.

 

|}

## Tabela 
## Reference 
## Vanjski linkovi 
* Službena stranica

2018/2019.
Kategorija:2006. u Engleskoj
Kategorija:2007. u Engleskoj
Osman Asaf Sokolović

**Osman Asaf Sokolović** (Sarajevo, 1882. – Sarajevo, 24. januara 1972) bio je bošnjački društveni i kulturni radnik.

## Biografija 
Rođen je 1882. u Sarajevu. Djed Sunulah-efendija bio je cijenjen državni tužilac iz osmanlijskog doba. Rano je ostao bez oba roditelja. U Sarajevu je završio osnovnu školu, mekteb, ruždiju i jedan razred gimnazije, nakon čega se sa starijim bratom Tevfikom školovao na liceju u Istanbulu, gdje je brigu o njima vodio Sarajlija Muharem ef. Smaiš, koji je bio jedan od glavnih aktera otpora austro-ugarskoj okupaciji. Nakon završenog jednog razreda u Istanbulu, prešli su u licej u Bursi jer je tamo živjelo više Bošnjaka. 

Po završetku školovanja u Turskoj, upisao se na Pravni fakultet u Zagrebu. Poslije Zagreba, školovanje je nastavio na univerzitetu u Pragu, te univerzitetu i privatnoj akademiji u Lausanni. Na kraju se opet vratio u Zagreb gdje je i završio studije. Poslije školovanja zaposlio se kao tajnik Trgovačko-obrtničke komore u Sarajevu. Rano je penzionisan, što mu je omogućilo da posveti više vremena proučavanju historije. Svoju privatnu biblioteku sa više hiljada primjeraka, od čega više stotina starih rukopisnih djela, ustupio je Gazi Husrev-begovoj biblioteci 1963. Umro je u Sarajevu 24. januara 1972.

Prvi Sokolovićevi radovi bili su prijevodi sa turskog i francuskog, a kasnije i njemačkog. Pisao je o književnoj historiji Bošnjaka, političkoj, kulturnoj i privrednoj historiji Bosne i Hercegovine i dr. Aktivan je bio u Muslimanskom radničkom i zanatlijskom društvu "Hurijet", nastojeći zaposliti što više siromašne bošnjačke djece.

## Literatura 
* Hadžijahić, Muhamed (1972). *Osvrti – In memoriam* (*Anali Gazi Husrev-begove biblioteke*). Sarajevo: Gazi Husrev-begova biblioteka.

## Reference 
Kategorija:Biografije, Sarajevo
Kategorija:Rođeni 1882.
Kategorija:Umrli 1972.
Provincija Nuoro

**Provincija Nuoro** je jedna od pet provincija, koja se nalazi u ostrvskoj pokrajini Sardinija. 
Osnovana je 1927., a ima 208.669 stanovnika (na dan 30. decembra 2018. godine), te je podijeljena u 74 komune na površini od 5.638 km2.
Glavni grad provincije je grad Nuoro sa oko 37.000 stanovnika. Stupanjem na snagu reorganizacije lokalnih vlasti u Sardiniji 2016. godine, provincija Ogliastra, sa izuzetkom komune Seui, koja se promijenila u pokrajinu Sardinija, bila je uključena u pokrajinu Nuoro.

Pokrajina Nuoro sa oko 37 stanovnika na km2, jedno je od najrjeđe naseljenih područja u Evropi. Međutim, ima i neke zanimljive turističke atrakcije, kao što su planinski masiv Gennargentu i zaliv kod grada Orosei, koji su zajedno proglašeni nacionalnim parkom.

## Vanjski linkovi 
*Zvanična stranica

## Reference
Husein Muzaferija

**Hadži Husein Muzaferija** (Sarajevo, 1664. – Sarajevo, 13. april 1721) bio je sarajevski hroničar, muderis Gazi Husrev-begove medrese i rodonačelnik porodice Muzaferija, kasnije Sabrihafizovića. Sin je Muzafera, unuk spahije Oruča, a praunuk spahije Kurd-Alije. 

Osnovno obrazovanje stekao je u Sarajevu, nakon čega je školovanje nastavio u Istanbulu. Prije 1681. postao je muderis Gazi Husrev-begove medrese, čime je postao prvi Sarajlija na toj funkciji. Na tom položaju nalazio se sve do smrti. Mutevelija jednog vakufa za česmu u Šejh Ferah mahali postao je 1683. Obavljao je funkciju vaiza u brojnim džamijama, a 1697. navodi se kao vaiz Buzadži hadži Hasanove džamije u Logavinom sokaku. Javlja se kao potpisnik nekoliko dokumenata koje su sarajevski građani i funkcioneri slali Porti, od kojih je najznačajniji onaj iz 1697. u vrijeme smrti bosanskog valije Mehmed-paše i upada Eugena Savojskog kada je Mustafa-paša Daltaban, koji je bio zatočen u tvrđavi u Počitelju, oslobođen kako bi predvodio otpor, te se moli sultan da ga proglasi za valiju. Umro je 13. aprila 1721. i sahranjen je u haremu Buzadži hadži Hasanove džamije. Nišan mu nema natpisa, ali je u zidu harema naspram njegovog mezara bila uzidana kamena ploča sa natpisom:

*"Umro je Mevlana Husein, sin Muzafera, izgovarajući:

*Bože, osvjetli moj grob svjetlom i smiluj se mojoj starosti!"*

*Ovo je rekao prije smrti, kao radosnu vijest onima, koji ga žale. Čuli smo kao kronogram poziv: "Uđi u raj!"*

Imao je sedam sinova: Ebu Jahju Muhameda Seida, Ahmeda Rešida, Abdulaha, Omera, Saliha, Ismaila i Sulejmana. Muhamed Seid bio je imam i hatib Begove džamije, a umro je 1742. Muzaferija je u svojoj zasebnoj medžmui (hronici) bilježio događaje iz svog vremena. Poznato je da je bio pjesnik po potpisu sačuvanom u *Drnišlijinom zborniku*, u koji je inkorporirao dvostih na perzijskom jeziku. Posjedovao je veliku biblioteku i bavio se astronomijom.  

## Literatura 
* Bejtić, Alija (1974). *Pjesnik Sabit Alauddin Užičanin kao sarajevski kadija i bosanski mulla* (*Anali Gazi Husrev-begove biblioteke*). Sarajevo: Gazi Husrev-begova biblioteka.
* Fajić, Zejnil (1976). *Fragmenti iz kronike hadži Husejn-efendije Muzaferije* (*Anali Gazi Husrev-begove biblioteke''). Sarajevo: Gazi Husrev-begova biblioteka. 

Kategorija:Biografije, Sarajevo
Kategorija:Rođeni 1646.
Kategorija:Umrli 1721.
Kategorija:Bošnjački književnici
Filip Lastrić

**Filip Lastrić** (rođen kao **Martin Jakovović**, 1700 – 19. april 1783), poznat i kao **Philippus de Occhievia**, bio je bosanski i hrvatski crkveni historičar, pisac i fratar franjevačke provincije Bosne Srebrene. Njegovi radovi su među prvima davali osvrt na geografiju i historiju Bosne i Hercegovine.

## Biografija 
Lastrić je rođen 1700. godine u zaseoku Lastre, dio sela Oćevija kod Vareša u bosanskom Sandžaku, Osmanlijskog carstva. Njegove mlađe sestre, Anđelija i Lucija, su živjele u Kraljevoj Sutjesci, a poznato je da je njegov brat tražio novčanu pomoć od već zaređenog Lastrića.

Početno obrazovanje je stekao u Kraljevoj Sutjesci, a potom je studirao filozofiju i teologiju u Narniji u Italiji od 1712. do 1720. godine. Za svećenika je imenovan 1724. godine. Nakon toga je obavljao dužnost lektora filozofije u Požegi, gdje je na latinskom jeziku sastavio opsežan prikaz filozofije. Godine 1729. vraća se u Bosnu gdje je bio učitelj franjevačkih novaka u Kraljevoj Sutjesci, i također je obavljao dužnost kapelana. Pet godina poslije toga postavljen je za kustosa Bosne Srebrene, a nešto kasnije izabran je za provincijala.

## Radovi 
Sačuvana djela Filipa Lastrića uključuju i filozofski priručnik (sačuvan u rukopisu) koji je nastao za vrijeme njegovog boravka u Požegi, četiri zbirke propovijedi, kao i pregled historije Bosne Srebrene. *Epitome vetustatum Bosnensis provinciae* (*Pregled starina Bosanske provincije*) je objavljen 1765. godine, uključuje prvi rad o bosanskoj geografiji i historiji. Lastrić je pomagao i strancima u njihovim radovima o Bosni, kao što su venecijanski isusovci Daniele Farlati (*Illyricum sacrum*) i mađarski pijarist Elek Horányi. Lastrićevi drugi značajni radovi su:

* *Testimonium bilabium* (*Dvojezično svjedočanstvo*), 1755 
* *Od uzame*, 1765 
* *Nediljnik dvostruk: govorenja za svaku nedilju*, 1766 
* *Svetnjak: govorenja za svetkovinu*, 1766

## Reference 
Kategorija:Bosanskohercegovački pisci
Kategorija:Hrvatski pisci
Kategorija:Bosanskohercegovački historičari
Kategorija:Hrvatski historičari
Kategorija:Umrli 1783.
Kategorija:Rođeni 1700.
Kategorija:Biografije, Vareš
Kategorija:Franjevci (svećenici)
Kategorija:Provincijali Bosne Srebrene
Canalone Miramonti

**Canalone Miramonti** jest skijaška staza u italijanskoj Madonni di Campiglio na kojoj se održavaju slalomske utrke u okviru Svjetskog kupa.

## Historija 
Stazu je dizajnirao Bruno Detassis 1940. Postala je poznata zahvaljujući slalomskim utrkama koje se od 1957. održavaju u okviru takmičenja 3-Tre, osnovanog sedam godina ranije. Od 1967. ti slalomi boduju se za Svjetski kup. Godine 1999. duž staze su postavljeni reflektori, pa je otad najviše noćnih slaloma održano upravo ovdje. Najuspješniji skijaš u historiji ove staze jest Ingemar Stenmark s pet pobjeda u slalomu (uz tri druga mjesta) i tri u veleslalomu. Ranije su se u Madonni di Campiglio održavale i utrke u drugim alpskim disciplinama, a posljednjih godina u programu je muški noćni slalom. Također je bila domaćin Svjetskog prvenstva u snoubordingu 2001. i Svjetskog prvenstva u slobodnom skijanju 2007.

## Rezultati 
### Muškarci 
#### Spust 
#### Superveleslalom 
#### Veleslalom 
#### Slalom 
#### Kombinacija 
### Žene 
#### Veleslalom 
#### Slalom 
## Reference 
## Vanjski linkovi 
* Zvanični sajt  

Kategorija:Skijaške staze u Italiji
Kategorija:Staze Svjetskog kupa u alpskom skijanju
Rastići

**Rastići**, poznati kao **Restići, Resti**, bila je dubrovačka plemićka obitelj. Najranije su zabilježeni 1190., kada se spominju **Marin** i **Petar Resti.** Bila je to stara patricijska porodica, porijeklom iz Dalmacije.U 14. vijeku bili su sastavljeni od dva ogranka. U 15. vijeku bili su prisutni u Novom Brdu kao trgovci ili rudarski gospodari.

## Članovi 
***Šime Slavov** (oko 1305–67), na dužnosti dubrovačkoga kneza.
***Mihoč Šimin** (oko 1347 – oko 1431) bio je prokurator na bosanskom dvoru, nešto poslije istu je dužnost obnašao njegov sin **Marin** (oko 1390–1464), a drugi sin **Luigi** (oko 1400–1459/60) bio je utjecajan na dvoru srpskog despota Đurđa Brankovića.
* U 15. vijeku istaknuo se i ogranak s nadimkom *Žužletić,* kojem su pripadali vitez kralja Sigismunda Luksemburškog **Pasko Matkov** (oko 1350–1438), i pjesnik **Pasko Nikolin** (oko 1448–1519). U 15. vijeku. djelovao je i **Nikola Marinov** (oko 1420–86), dubrovački poklisar u Istanbulu. U Velikoj zavjeri početkom 17. vijeka Rastići su odigrali ključnu ulogu, a posebno se istakao **Marin Andrijin** (rođen oko 1578).

## Reference 
## Izvori 
*  
* 

Kategorija:Dubrovačko plemstvo
Adnan Harmandić

**Adnan Harmandić** (28. juni 1983, Zenica) nekadašnji je bosanskohercegovački rukometaš. Za reprezentaciju Bosne i Hercegovine odigrao je 78 puta i postigao 184 pogotka.  
mini|Adnan Harmandić

## Karijera 
**Klubovi:**
* Čelik (BIH)
* Izviđač (BIH)
* Bosna Sarajevo (BIH)
* Gorenje (SLO)
* Bjerringbro-Silkeborg (DAN)
* Wetzlar (NJE)
* Coburg (NJE)
* Bosna Visoko (BIH)

## Reference 
Kategorija:Rođeni 1983.
Kategorija:Živi ljudi
Kategorija:Biografije, Zenica
Kategorija:Bosanskohercegovački rukometaši
Kategorija:Bosanskohercegovački sportisti 21. vijeka
Alpha Cygni

**Deneb** (Alpha Cygni; α Cygni, α Cyg ) je plavo-bijeli superdiv udaljen 1400 svjetlosnih godina. Najsvjetlija je zvijezda u sazviježđu Labuda. Njena spektralna klasa je A2Ia a ima prvidan sjaj od -7 magnituda. Ubraja se među 20 najsvjetlijih zvijezda. Sjajniji je za 20.000 puta a masivniji 20 puta od Sunca. Kada bi je posmatrali s planete Mars bila bi Sjevernjača. Za oko 9.000 godina zauzet će poziciju današnje Sjevernjače na Zemlji.
## Etimologija
Naziv *deneb* potječe od arapske riječ za *rep pijetla* (ujedno i čini rep sazviježđa Labud) a u kineskoj mitologiji koristi se naziv koji se može prevesti kao *svrakin most*.
## Asterizam
mini|220px| Ljetni trougao:Deneb, Altair i Vega
Zajedno s Altairom (Orao) i Vegom (Lira) čini asterizam *Ljetni trougao.*

## Reference
## Vanjski linkovi
* Vizier katalog 

Kategorija:Divovske zvijezde
Kategorija:Divovske zvijezde A-tipa
Kategorija:Promjenljive zvijezde
Kategorija:Labud (sazviježđe)
Kategorija:Bayerovi objekti
Kategorija:Flamsteedovi objekti
Kategorija:BD objekti
Kategorija:HD objekti
Kategorija:SAO objekti
Kategorija:TYC objekti
Velika nagrada Monaka 2019.

**Velika nagrada Monaka 2019.** (službeno poznata kao **"Formula 1 Grand Prix de Monaco 2019"**) je automobilska trka Formule 1 koja se održala 26. maja 2019. na uličnoj stazi Circuit de Monaco u Monte Carlu, u Monaku. Ovo je bila šesta trka u sezoni 2019. i 66. trka za Veliku nagradu Monaka.

Lewis Hamilton osvojio je drugi pol poziciju ove sezone, 85. u karijeri. Vozač Mercedesa Lewis Hamilton ostvario je četvrtu pobjedu u sezoni i treću u Monaku. Drugo mjesto zauzeo je Sebastian Vettel iz Ferrarija, a treće mjesto osvojio je Valtteri Bottas na drugom Mercedesu.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Pierre Gasly - kazna od 3 mjesta - ometanja Grosjeana u kvalifikacija.
: Antonio Giovinazzi - kazna od 3 mjesta - ometanja Hülkenberga u kvalifikacija.

## Trka (nedjelja) 
: Max Verstappen - kazna od 5 sekundi - nesigurno oslobađanje od pit-stop-a.
: Romain Grosjean - kazna od 5 sekundi - prelazi "pit lane" izlaznu liniju.
: Kevin Magnussen - kazna od 5 sekundi - je napustio stazu i dobio prednost.
: Lance Stroll - kazna od 5 sekundi - je napustio stazu i dobio prednost.

## Plasman nakon utrke 
;Vozači

;Konstruktori

* Samo je prvih 5 pozicija uključeno u plasman

## Zanimljivosti 
### Vozači 
* 77. pobjeda i 140. podij za Lewisa Hamiltona.

### Konstruktori 
* 93. pobjeda za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Monako
Kategorija:2019. u Monaku
2019
Behaudin Salihagić

**Behaudin Salihagić** rođen je 14. novembra 1898. u Fojnici. Školovao se najprije u Fojnici, a potom u Sarajevu, gdje 1911. prekida školovanje zbog bolesti. Na Šerijatsku sudačku školu upisao se 1917, a završio ju je 1922. Doktorirao je na Pravnom fakultetu u Zagrebu 1927. Zaposlio se 1928. na Okružnom sudu u Sarajevu, a kasnije je postavljen za sudiju Sreskog suda. Kao honorarni nastavnik, od 1937. do 1944. držao je predavanja iz predmeta enciklopedija prava, građansko pravo, rimsko pravo i pravna historija na Višoj islamsko-šerijatsko-teološkoj školi u Sarajevu.

Od početka 1945. radio je kao pravni referent u Povjereništvu za pravosuđe ZAVNOBiH-a u Fojnici i Jajcu, a kasnije u Ministarstvu pravosuđa NRBiH u Sarajevu. Jedno vrijeme bio je i sekretar Vrhovnog suda Bosne i Hercegovine. Od augusta 1955. obavljao je funkciju šefa biblioteke Pravnog fakulteta u Sarajevu, a od 1966. i predsjednika Savjeta Gazi Husrev-begove biblioteke.

Umro je 20. decembra 1969.

## Reference 
* Traljić, Mahmud (1974). *Osvrti – In memoriam* (*Anali Gazi Husrev-begove biblioteke*). Sarajevo: Gazi Husrev-begova biblioteka.

Kategorija:Biografije, Fojnica
Kategorija:Rođeni 1898.
Kategorija:Umrli 1969.
Kategorija:Bosanskohercegovački pravnici
Golden Gala 2017.

**Golden Gala 2017.** bio je 37. izdanje godišnjeg atletskog mitinga u Rimu i četvrta stanica Dijamantne lige 2017.

## Rezultati 
Nisu prikazani rezultati disciplina koje nisu bodovane u Dijamantnoj ligi 2017.
### Muškarci 
### Žene 
## Reference 
## Vanjski linkovi 
* Rezultati mitinga na IAAF.org

Kategorija:Sport u Rimu
Kategorija:Sportska takmičenja u Italiji
Edhem Trako

**Edhem Trako** bio je bosanskohercegovački pisac, pjesnik i slikar.

Rođen je 1937. u Kunovu kod Foče. Završio je srednju ekonomsku školu i ekonomski fakultet. Živio je i radio u Foči do 1962, a potom do rata u Bosni i Hercegovini 1992.  u Banja Luci. Početkom rata kao izbjeglica dolazi u Norvešku, gdje je objavio nekoliko romana. Tokom početka njegove književne karijere pisao je pjesme, kratke priče, te više tematski različitih tekstova. Ranije radove su mu objavljivali studentski list "Polet", banjalučki "Glas", sarajevska "Una" i drugi listovi i časopisi. Roman
Kuća na Kunovu je njegovo najpoznatije književno ostvarenje, koje je 1999. objavila izdavačka kuća *Kutub* iz Sarajeva. Osim pisanja, Edhem Trako se amaterski bavio i slikarstvom. Posebnu pažnje posvetio je akvarelima. Edhem Trako je umro 25. 7. 2018. u gradu Kristiansandu, Norveška.

## Bibliografija 
* "Kuća na Kunovu" roman, Sarajevo: Kutub, 1999. 
* "Nona" roman, Sarajevo: El-Kalem, 2003. Biblioteka Edeb, 
* "Slike za privid" priče, Sarajevo: El-Kalem, 2006. Biblioteka Edeb, 
* "Cvjetovi iz čaira" poezija, Sarajevo: Šahinpašić, 2009. 
* "Svjetlo povratka" roman, Tuzla: Bosanska riječ, 2012. Biblioteka savremeni roman 
* "Začarani krug" roman, Tuzla: Bosanska riječ, 2016. Biblioteka savremeni roman, 

## Vanjski linkovi 
* Edhem Trako, na mhrr.gov.ba
* Literatura nastala u dijaspori, na orbus.be

Kategorija:Rođeni 1937.
Kategorija:Umrli 2018.
Kategorija:Biografije, Foča
Kategorija:Bosanskohercegovački pisci
Sistemski administrator

**Sistemski administrator** ( ili skraćeno **sysadmin**) osoba je odgovorna za održavanje, konfiguraciju i pouzdan rad računarskih sistema, posebno kod višekorisničkih sistema kao što su serveri.

## Povezana polja 
U većim firmama, moguće je vidjeti i više srodnih pozicija.

* Administrator baze podataka (DBA) održava sistem baze podataka i odgovoran je za integritet podataka, brzinu, i efikasnost sistema
* Mrežni administrator održava mrežnu infrastrukturu, kao što su switchevi i routeri, i ustanovljava probleme na mrežnim uređajima ili na samim računarima 
* Administrator sigurnosti je stručnjak za bezbjednost računara i mreže, uključujući administraciju sigurnosnih uređaja kao što je firewall.  
* Web administrator održava usluge web servera (kao što je Apache ili IIS)
* Računarski operater obavlja rutinsko održavanje i održavanje, kao što je mijenjanje oštećenih diskova u RAID polju.

## Vještine 
Jedan sistem administrator bi trebao imati napredno poznavanje operativnih sistema i aplikacija, kao i znanje kako ustanoviti problem sa hardverom i softverom. Jedna od vještina za sistemskog administratora je i rješavanje problema. Sistemski administratori moraju razumjeti ponašanje softvera. Sve veća upotreba programskih jezika i skriptnih jezika kao što su PowerShell i Bash pomažu kod automatizacije i rutinskih zadataka. Međutim, sistemski administratori nisu softverski inženjeri ili programeri. Kada se radi o internetskim ili poslovno kritičnim sistemima, sysadmin mora imati razumijevanje računarske sigurnosti. To uključuje ne samo instaliranje softverskih zakrpa, već i sprečavanje provala i drugih sigurnosnih problema preventivno.

## Obaveze 
Odgovornosti sistem administratora mogu uključivati:

* Analiziranje sistemskog dnevnika (system log) i pronalazak potencijalnih problema sa računarskim sistemima.
* Instaliranje zakrpi za operativni sistem.  
* Instaliranje i konfigurisanje novog hardvera i softvera . 
* Dodavanje, uklanjanje ili ažuriranje korisničkog računa, vraćanje lozinki itd. 
* Pomoć korisnicima prilikom korištenja računara 
* Odgovornost za dokumentiranje konfiguracije sistema. 
* Rješavanja problema (Troubleshooting) 
* Poboljšavanje performansi sistema. 
* Praćenje mrežne infrastrukture i njenog statusa 
* Obuka korisnika

## Također pogledajte 
*Application service management
*DevOps
* Forum administrator
*Superuser
*Sysop

## Dalje čitanje 
* TechsUnite 
* Communication Workers of America
* The blue collar workers of the 21st century, Minnesota Public Radio, January 27, 2004

## Vanjski linkovi 
* Kako postati sysadmin? (engleski)

Kategorija:Računarski sistemi
Football League Championship 2008/2009.

**Football League Championship 2008/2009.** je bila peta sezona Championshipa. Sezona je trajala od 9. augusta 2008. godine, do 3. maja 2009. godine.

## Klubovi
Ukupno je učestvovalo 24 kluba, uključujući 18 ekipu iz prethodne sezone 2007/08, tri prvoplasirane ekipe iz prethodne sezone League One, te tri posljednjeplasirane ekipe iz Premijer lige.

 

|}

## Tabela 
## Reference 
## Vanjski linkovi 
* Službena stranica

2008/2009.
Kategorija:2008. u Engleskoj
Kategorija:2009. u Engleskoj
Martha Warren Beckwith

**Martha Warren Beckwith** (19. januar 1871 – 28. januar 1959) bila je američka folkloristica i etnografkinja. Rođena je u gradu Wellesleyju, američka savezna država Massachusetts. Poznata je po djelima u kojima opisuje kulture stanovnika Jamajke, Havaja i sjevernoameričkih Indijanaca. Njeno najpoznatije djelo je knjiga *Hawaiian Mythology*, u kojoj je opisala religiju i mitove Havajaca.

## Djela 
130px|mini|*Jamaica Anansi Stories*

**Folk-Games of Jamaica* 
**Black Roadways: A Study of Jamaican Folk Life*
**Polynesian Analogues to the Celtic Other-World and Fairy Mistress Themes*
**Jamaica Anansi Stories* 
**Jamaica Proverbs*
**Notes on Jamaican Ethnobotany*
**Jamaica Folk-Lore*
**Myths and Hunting Stories of the Mandan and Hidatsa Sioux*
**Mandan-Hidatsa Myths and Ceremonies*
**Hawaiian Mythology*
**The Kumulipo: A Hawaiian Creation Chant*

## Reference 
Kategorija:Umrli 1959.